કુંભ : આ સપ્તાહે શરૂઆતમાં તમે પ્રોફેશનલ બાબતોમાં વધુ ધ્યાન કેન્દ્રિત કરશો. કામકાજ અર્થે મુસાફરી કરો અને તે દરમિયાન નવા મિત્રો બનશે. નોકરિયાત વર્ગને ઓફિસમાં પ્રસંશા અને બઢતી મળવાના યોગ છે પરંતુ આપની પ્રગતી કેટલાક લોકો જોઈ નહીં શકે માટે આપની વિરુદ્ધ કાવાદાવા કરવાનો પ્રયાસ કરશે. આપને આર્થિક લાભ પણ થશે. ગણેશજી જણાવે છે કે આપ પૈસાનું મહત્વ સમજજો. આપનો હાથ વધુ પડતો છૂટો હોય તો હિસાબ રાખજો નહીંતર સપ્તાહના અંતે બે છેડા ભેગા કરવાના ફાંફા પડશે. સપ્તાહના મધ્યમાં આપ ઘર-પરિવારને બાજુએ રાખી આર્થિક જવાબદારીઓ તરફ વધુ ધ્‍યાન આપશો અને આવકના સ્ત્રોતો વધારવા સક્રિય થશો. વિદ્યાર્થીવર્ગે અભ્યાસના ખંડમાં ટેલિફોન, મોટો અરીસો, માછલીઘર અથવા જેમાં ગતિશીલતા હોય તેવી ચીજો મુકવી, સપ્તાહના અંતે ગણેશજી આપને મનની સ્થિરતા જાળવીને કામ કરવાની સલાહ આપે છે. કાર્ય સફળતામાં વિલંબ અને સતત દોડધામના કારણે બીમાર પડતાં આપ થોડા હતાશ થશો. છેલ્લા દિવસે લોકો સાથેના સંબંધો સુમેળભર્યા રહેશે. બૌદ્ધિક ચર્ચા કે વાદવિવાદમાં સફળતા મળશે. આધ્યાત્મિક પુસ્તકોનું વાંચન તેમજ સંતો સાથે સત્સંગ કરવાથી આપને ઘણી રાહત રહેશે.